Nina Dobrev se nuwe hare | SARIE
FOTO Instagram / @ninadobrev	17 Januarie 2017
Nina Dobrev se nuwe hare	deur SARIE.com-span
’n Nuwe haarstyl is so goed soos ’n vakansie, dit weet ons almal. Maar wanneer dit die begin van ’n nuwe jaar is, is ’n nuwe kapsel die perfekte manier om “nuut” te begin. Dis presies wat die Kanadese aktrise Nina Dobrev gedoen het.
Nina, wat bekend is vir haar rol in die CW-reeks Vampire Diaries, het onlangs besluit om haar lang lokke af te sny en spog nou met ’n pragtige lob (lang bob). Ons is mal daaroor!
Dit lyk of die lob steeds gewild gaan wees in 2017.
Waarom so gewild?
Een ding weet ons: Die lob is tans dié haarstyl onder internasionale en plaaslike sterre … en dit lyk asof die jaar (jare) van die lob nog lank nie verby is nie. Sedert begin verlede jaar het bekendes soos Khloé Kardashian, Victoria Beckham, Adele, Jennifer Lawrence en Leandie du Randt – om net ’n paar te noem – ook met die styl gespog.
Ons kan sien waarom so baie celebs van die haarstyl hou: Dit pas byna almal – ook ons “gewone” mense!
Die lang bob val net bo jou skouers en is daarom effens langer as ’n gewone bob, vandaar die naam. Die snit pas by enige gesigvorm, oud en jonk, en is baie veelsydig. Jy kan dit lank en reguit dra of selfs golwe in jou hare sit vir ’n strandvoorkoms. ’n Lob is ook die perfekte snit as jy ’n haarstyl verkies wat maklik stileer, maar steeds genoeg volume in jou hare wil skep. Probeer dan ’n lang bob wat in lae gesny is, met of sonder ’n kuif. Laat sny jou langer bob elke ses tot agt weke om die snit mooi te onderhou.
Kyk net hoe word Nina se hare getransformeer:
Change is good… My new do. #TheDObrev @riawnacapri
Nina is nie ál bekende wat nuwe lewe in haar hare geblaas het nie. Die Amerikaanse sangeres Selena Gomez het ook haar hare in ’n lob gesny.
Casual day in LA with @selenagomez@chrisclassen @tombachik @_marissamarino @hungvanngo #secretproject #bts A photo posted by Hung Vanngo (@hungvanngo) on Jan 12, 2017 at 6:13pm PST
Leandie du Randt is een van ons gewildste aktrises en skitter tans in die rolprent Jagveld. Sy’t ook ’n selfhelpboek, Gemaklik in jou eie lyf, die lig laat sien en lewer motiveringspraatjies reg oor die land. Nou neem sy deel aan ’n …